**ข้อกำหนดขอบเขตของงาน**

**Term of reference :TOR**

**โครงการวิจัยแผนเกษตรและอาหาร ปี 2563**

จ้างเหมาการถอดบทเรียนและสังเคราะห์ข้อมูลองค์ความรู้โครงการวิจัยแผนเกษตรและอาหาร ปี 2563

**1. หลักการและเหตุผล**

แผนงานเกษตรและอาหาร ปี 2563 ได้รับงบประมาณเป็นเงิน 37,053,800 บาท ประกอบด้วย 10ชุดโครงการ (45 โครงการย่อย) และ 1 โครงการเดี่ยว จากกองทุนวิจัยโดยมีสำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) เป็นหน่วยบริหารจัดการทุนระดับประเทศ ซึ่งมหาวิทยาลัยแม่โจ้ได้ลงนามในบันทึกข้อตกลงการรับทุนสนับสนุนการวิจัยไว้กับสกสว. ลงวันที่ 2 มีนาคม 2563 โดยในรายละเอียดของบันทึกข้อตกลง ตามเอกสารแนบ 4 และ 5 แผนงานวิจัยจะต้องรายงานผลการดำเนินงานที่มีการสร้างผลผลิต ผลลัพธ์/ผลกระทบเมื่อเทียบกับแผนที่ตั้งไว้ของแผนงาน เพื่อให้มหาวิทยาลัยจัดทำสรุปภาพรวมผลการดำเนินงานวิจัยตามกรอบการสนับสนุนทุนวิจัยในบันทึกข้อตกลง และจัดทำเป็นรายงานเสนอต่อ สกสว.

ดังนั้นโครงการบริหารจัดการแผนงานเกษตรและอาหาร จึงจำเป็นต้องจัดทำโครงการติดตามและประเมินผลโครงการวิจัยภายใต้แผนงานเกษตรและอาหารสำหรับการติดตามและประเมินผลโครงการวิจัยตามกรอบของบันทึกข้อตกลงดังกล่าวอย่างมีประสิทธิภาพและประสิทธิผลตามวัตถุประสงค์ต่อไป

**2 วัตถุประสงค์**

1. เพื่อติดตามและวิเคราะห์การรายงานผลการดำเนินงานวิจัยและผลการใช้จ่ายงบประมาณของ

โครงการวิจัยภายใต้แผนงานการเกษตรและอาหาร

1. เพื่อประเมินผลการดำเนินงานวิจัยที่สร้างผลผลิต ผลลัพธ์ และผลกระทบ ตามวัตถุประสงค์และ

ตัวชี้วัดสำคัญ (OKRs) ของโครงการวิจัยภายใต้แผนเกษตรและอาหาร

1. เพื่อประสานงานนักวิจัยและหน่วยงานที่เกี่ยวข้องกับการดำเนินงานวิจัยของโครงการวิจัยภายใต้

แผนงานเกษตรและอาหาร

**3. กลุ่มเป้าหมาย**

ผู้ทรงคุณวุฒิ หัวหน้าแผนเกษตรและอาหาร หัวหน้าชุดโครงการ และหัวหน้าโครงการและผู้ร่วมโครงการ 10 ชุดโครงการ 45 โครงการย่อย และ 1 โครงการเดี่ยว รวมจำนวนทั้งหมด 56 โครงการ

**4. งบประมาณในการดำเนินการ**

55,400 บาท (ห้าหมื่นห้าพันสี่ร้อยบาทถ้วน)

**5. กิจกรรม**

1. จัดทำโครงร่างการถอดบทเรียน กระบวนการ ขั้นตอน เพื่อสังเคราะห์ข้อมูลองค์ความรู้โครงการวิจัยแผนเกษตรและอาหาร

2. เก็บข้อมูลตามขั้นตอน โดยวิธีสนทนากลุ่มย่อยและการสัมภาษณ์เชิงลึก ผู้ทรงคุณวุฒิ หัวหน้าแผนเกษตรและอาหาร หัวหน้าชุดโครงการและผู้ร่วมโครงการ 10 ชุดโครงการ 45 โครงการย่อย และ 1 โครงการเดี่ยว รวมจำนวนทั้งหมด 56 โครงการ ภายใต้แผนเกษตรและอาหาร ดังนี้ (ใส่รายชื่อทั้ง 56 โครงการ)

(1) โครงการการปรับปรุงพันธุ์ข้าวเพื่อเพิ่มคุณค่าทางโภชนาการสำหรับคนรักสุขภาพและผู้สูงอายุโดยใช้เครื่องหมายโมเลกุล และปลูกคัดเลือกในระบบอินทรีย์

(2) โครงการการเพิ่มศักยภาพการผลิตปาล์มน้ำมันในจังหวัดชุมพร

(3) โครงการศึกษาแนวทางการจัดการทรัพยากรประมงเพื่อการพัฒนาสู่วิสาหกิจชุมชน กรณีศึกษาชุมชนประมงบริเวณเขื่อนกิ่วลม จังหวัดลำปาง

(4) โครงการการพัฒนาตัวแบบโรงงานต้นแบบของการเพาะเลี้ยงแมลงศัตรูธรรมชาติ สำหรับการควบคุมแมลงศัตรูพืชโดยชีววิธีในเชิงพานิชย์

(5) โครงการการประยุกต์ใช้เทคโนโลยีอินเทอร์เน็ตของสรรพสิ่งกับเห็ดเศรษฐกิจและสมุนไพร

(6) โครงการพัฒนาระบบอบแห้งอัจฉริยะต้นแบบสำหรับการแปรรูปผลผลิตทางการเกษตร

(7) โครงการพัฒนารูปแบบที่เหมาะสมในการใช้เศษเหลือจากปลา กระบวนการผลิตปลาส้มและหอยเชอรี่เป็นอาหารเลี้ยงปลาในระบบน้ำหมุนเวียนแบบอะควาโปนิคส์เข้าสู่การเลี้ยงสัตว์น้ำอินทรีย์

(8) โครงการการเพาะเลี้ยงเห็ดถั่งเช่าสึทองให้มีสารออกฤทธิ์ทางยาสูงและมีประสิทธิภาพในการป้องกันและหรือบำบัดรักษาโรคในเชิงพาณิชย์

(9) โครงการการพัฒนาการผลิตวัตถุดิบและการแปรรูปผลิตภัณฑ์เฉาก๊วยผงสำเร็จรูป (10)การประดิษฐ์เซนเซอร์เพื่อใช้เป็นเครื่องมือตรวจวิเคราะห์สุขภาพส่วนบุคคลโดยใช้นาโน

เทคโนโลยีช่วยในการเสริมประสิทธิภาพสัญญา และ

(11) โครงการการพัฒนาระบบเกษตรนาแปลงใหญ่เพื่อเพิ่มขีดความสามารถการแข่งขันของเกษตรกรผู้ปลูกข้าวในเขตพื้นที่ภาคเหนือตอนบน

3. จัดกระบวนการคืนข้อมูล ผลจากการถอดบทเรียนให้ผู้ทรงคุณวุฒิ หัวหน้าแผนเกษตรและอาหาร และผู้ร่วมโครงการและนักวิจัย 10 ชุดโครงการ 45 โครงการย่อย และ 1 โครงการเดี่ยว รวมจำนวนทั้งหมด 56 โครงการ

**6. ผลผลิตและตัวชี้วัดโครงการ**

6.2 รูปเล่มการถอดบทเรียนและสังเคราะห์ข้อมูลองค์ความรู้โครงการวิจัยแผนเกษตรและอาหาร ปี 2563 จำนวน 3 เล่ม

6.3 รูปเล่มการถอดบทเรียนและสังเคราะห์ข้อมูลองค์ความรู้โครงการวิจัยแผนเกษตรและอาหาร ปี 2563 ในรูปแบบ CD จำนวน 1 แผ่น

**7. พื้นที่ดำเนินการ**

ในเขตพื้นที่จังหวัดเชียงใหม่ แพร่ และชุมพร

**8. ระยะเวลาในการดำเนินการ**

ระหว่างวันที่ 22 มกราคม 2564 – 10 กุมภาพันธ์ 2564

**9. ขอบเขตงานและวิธีดำเนินงาน**

9.1 จัดทำโครงร่างการถอดบทเรียน กระบวนการ ขั้นตอน เพื่อสังเคราะห์ข้อมูลองค์ความรู้โครงการวิจัยแผนเกษตรและอาหาร

9.2 สนทนากลุ่มย่อยและการสัมภาษณ์เชิงลึก ผู้ทรงคุณวุฒิ หัวหน้าแผนเกษตรและอาหาร หัวหน้าชุดโครงการ นักวิจัย 10 ชุดโครงการ (45 โครงการย่อย) และ 1 โครงการเดี่ยวจำนวน 10 ชุดโครงการ (45 โครงการย่อย) และ 1 โครงการเดี่ยว รวมจำนวนทั้งหมด 56 โครงการ ภายใต้แผนเกษตรและอาหาร

9.3 จัดกระบวนการคืนข้อมูล ผลจากการถอดบทเรียนให้ผู้ทรงคุณวุฒิ หัวหน้าแผนเกษตรและอาหาร หัวหน้าชุดโครงการ และนักวิจัย

9.4 งบประมาณทั้งหมดรวมค่าใช้จ่ายในการเดินทางและที่พักของผู้รับจ้างแล้ว

**10. ผลงานนำส่ง**

10.1 รูปเล่มรายงานถอดบทเรียนและสังเคราะห์ข้อมูลองค์ความรู้โครงการวิจัยแผนเกษตรและอาหาร

จำนวน 3 เล่ม

10.2 รูปเล่มรายงานถอดบทเรียนและสังเคราะห์ข้อมูลองค์ความรู้โครงการวิจัยแผนเกษตรและอาหาร

ในรูปแบบ CD จำนวน 1 แผ่น

**11. คุณสมบัติของผู้เสนอราคา**

11.1 ผู้เสนอราคาต้องเป็นบุคคล หรือนิติบุคคลจดทะเบียนตามกฎหมายไทย

11.2 ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

11.3 ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น และต้องไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

11.4 ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

11.5 บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ต้องลงทะเบียนอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

11.6 คู่สัญญาต้องรับจ่ายผ่านบัญชีธนาคารเว้นแต่การรับจ่ายแต่ละครั้งไม่เกินสามหมื่นบาทคู่สัญญาอาจรับจ่ายเป็นเงินสดได้

**12. การส่งมอบงานและการเบิกจ่ายเงิน**

การส่งมอบงานและจ่ายเงิน เป็นงวดเดียวจำนวน 70,000 บาท เมื่อผู้เสนอราคาได้ดำเนินงานดังนี้

เมื่อผู้รับจ้างได้ปฏิบัติงานแล้วเสร็จ และบรรลุจุดประสงค์ความต้องการโครงการตามที่ตกลงกันไว้ โดยผ่านการตรวจรับงานจากคณะกรรมการตรวจรับพัสดุแล้ว

**13. การสงวนสิทธิ์**

13.1 มหาวิทยาลัยแม่โจ้ขอสงวนสิทธิ์ผลการศึกษา ข้อมูลอื่นๆที่เกี่ยวข้องรวมทั้ง วัสดุ อุปกรณ์ และผลิตภัณฑ์ต่างๆ อันเกิดจากการจ้างในการดำเนินการครั้งนี้ ให้ถือเป็นกรรมสิทธิ์ของมหาวิทยาลัยแม่โจ้ทั้งหมด

13.2 ถ้าผู้รับจ้างดำเนินการไม่แล้วเสร็จตามระยะเวลาที่กำหนด มหาวิทยาลัยแม่โจ้มีสิทธิ์ปรับในอัตราร้อยละ 0.10 ต่อวันของราคาจ้างทั้งหมด